ITC AWARD
ఐటిసికి ప్రతిష్టాత్మక పోర్టర్‌-2017 అవార్డు
హైదరాబాద్‌, జూన్‌ 5 : ఐటిసి సంస్థకు ప్రనతిష్టాత్మకమైన పోర్టర్‌ బహుమతి లభించింది. ప్రత్యేకించి కార్పొరేట్‌ సుపరి పాలన, సమీకృత వ్యవస్థ నిర్మాణంలో సృజనాత్మక విలువలు సృష్టించిన సంస్థగా ఐటిసికి పోర్టర్‌ప్రైజ్‌ లభించింది. హార్వార్డ్‌ బిజినెస్‌ స్కూల్‌ ప్రొఫెసర్‌ కూడా అయిన న్రపొఫెసర్‌ మైఖేల్‌ ఇ పోర్టర్‌ పేరిట ఈ బహుమతి ప్రతిఏటా అందచేస్తున్నారు. ఐటిసి ఎగ్జిక్యూటివ్‌ డైరెక్టర్‌ సంజీవ్‌పూరి ఈ అవార్డును ముంబయిలో జరిగిన ప్రత్యేక వేడుకలో అందుకున్నారు. ఐటిసి అత్యంత ఉత్తమమైన పనితీరుకు నిదర్శ నంగా ఈ బహుమతి అని ఆయన పేర్కొన్నారు. ఎఫ్‌ఎంసిజి రంగంలో ఐటిసి తన సొంత వ్యవస్థను ఏర్పాటుచేసుకోవడం ద్వారా ఎంతో వృద్ధికి దోహదకారిగా నిలిచిందన్నారు. భారత్‌లో రెండో అతిపెద్ద హోటల్‌చైన్‌ ఏర్పాటుద్వారా గ్రీన్‌హోటల్‌ వ్యవస్థకు సైతం శ్రీకారం చుట్టిందన్నారు. ఐటి రంగంలోకూడా మంచి కార్యాచరణను అమలుచేసి ఆతిథ్యరంగానికి విశిష్ట సేవలందిస్తోందని పోర్టర్‌ ప్రశంసించారు.